
Apstiprināts: 

Dienvidkurzemes novada pašvaldības

Iepirkuma komisijas sēdē

2026.gada 17.jūlija
ar protokolu Nr. 1
IEPIRKUMS
Atbilstoši Publisko iepirkumu likuma 10.panta nosacījumiem
“Ēdināšanas pakalpojumu sniegšana Zentas Mauriņas Grobiņas vidusskolas izglītības īstenošanas vietā Kapsēdē un Medzes pirmsskolas izglītības iestādē “Čiekuriņš”, ēdināšanas bloka telpu, iekārtu un inventāra noma, nepieciešamā inventāra uzstādīšana”
Iepirkuma  identifikācijas Nr. DKNP 2026/63
NOLIKUMS

1. Vispārīgā informācija
1.1. Iepirkums tiek rīkots saskaņā ar Publisko iepirkumu likuma (turpmāk – PIL) 10.pantā noteikto (turpmāk – Iepirkums). Iepirkums izziņots, publicējot paziņojumu par paredzamo Iepirkumu Iepirkuma uzraudzības biroja mājas lapā www.iub.gov.lv (turpmāk – IUB) un Pircēja profilā Elektronisko iepirkumu sistēmā https://www.eis.gov.lv/EKEIS/Supplier/Organizer/16621 (turpmāk – EIS).
1.2. Iepirkuma identifikācijas numurs DKNP 2026/63.
1.3. Pasūtītājs: Iepirkumu organizē un realizē Dienvidkurzemes novada pašvaldība, reģ.Nr. 90000058625, adrese: Lielā iela 54, Grobiņa, Dienvidkurzemes novads, LV-3430, tālrunis: 63490458; 29447641.
1.4. Kontaktpersonas: 
1.4.1. iepirkumu speciāliste Ilva Plamše, e-pasts: iepirkumi@dkn.lv, mob.tālr. 26618089 jautājumos par Iepirkuma Nolikumu;
1.4.2. jautājumos par pakalpojuma sniegšanu:
1.4.2.1. Zentas Mauriņas Grobiņas vidusskolas direktore Laila Roga, e-pasts: grobinasskola@dkn.lv, tel. 29852553
1.4.2.2. Medzes pagasta PII “Čiekuriņš” vadītāja Agija Admidiņa, e-pasts: 
ciekurins.pii@dkn.lv, tel. 63490583
1.5. Komisija: visus ar Iepirkuma norisi saistītos jautājumus risina Dienvidkurzemes  novada pašvaldības Iepirkumu komisija, kas apstiprināta ar: Dienvidkurzemes novada pašvaldības domes 17.02.2026. lēmumu Nr.87,  (turpmāk -  Komisija).

2. Iepirkuma priekšmets
2.1. Iepirkuma priekšmets ir ēdināšanas pakalpojumu sniegšana Zentas Mauriņas Grobiņas vidusskolas izglītības īstenošanas vietā Kapsēdē un Medzes pirmsskolas izglītības iestādē “Čiekuriņš” saskaņā ar šo nolikumu, tehnisko specifikāciju (Nolikuma 3.pielikums), līguma projektu (Nolikuma 8.pielikums) ievērojot Ministru kabineta 2012. gada 13. marta noteikumu Nr. 172 “Noteikumi par uztura normām izglītības iestāžu izglītojamajiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” prasības.

2.2. CPV klasifikatora kods: 55524000-9 (Ēdināšanas pakalpojumi) un CPV kods: 55521200-0 (ēdienu piegādes pakalpojumi).

2.3. Iepirkuma priekšmets netiek dalīts daļās.
2.4.  Piedāvājuma derīguma termiņš – ne mazāk kā 6 (seši) mēneši.
3. Līguma izpildes laiks un vieta 
3.1. Līguma izpildes laiks: 
Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. Līguma darbības termiņš ir līdz īsākajam no šādiem termiņiem:
3.1.1. 12 (divpadsmit) mēneši no Līguma parakstīšanas dienas;

3.1.2. Līguma summas izlietojums- 300000,00 EUR (trīs simti  tūkstoši eiro 00 centi)  bez pievienotās vērtības nodokļa (turpmāk - PVN).
Pusēm vienojoties, Līgums var tikt pagarināts līdz Līguma summas pilnīgam izlietojumam, kopējam Līguma termiņam nepārsniedzot 60 (sešdesmit) mēnešus.
3.2. Līguma izpildes vieta: Zentas Mauriņas Grobiņas vidusskolas izglītības programmas realizēšanas vietā Kapsēdē un Medzes pirmsskolas izglītības iestādē “Čiekuriņš”.
4. .Prasības Pretendentiem, iesniedzamie dokumenti
	ATLASES PRASĪBAS UN IZSLĒGŠANAS NOSACĪJUMI

	Prasība:
	Iesniedzamais dokuments
, informācija:

	4.1. Pretendents ir piegādātājs, kurš ir iesniedzis neatkarīgi izstrādātu piedāvājumu. Piegādātājs var būt fiziskā vai juridiskā persona, vai šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
	4.1.1. Pieteikums, kas sagatavots un aizpildīts atbilstoši pievienotajai formai  1.pielikums
4.1.2. Apliecinājums par neatkarīgi izstrādātu piedāvājumu iekļauts Nolikuma 1.pielikumā (pieteikuma forma). Atsevišķi nav jāiesniedz.
Pieteikumu ar drošu elektronisko parakstu vai sistēmas parakstu paraksta Pretendents, Pretendenta pārstāvis ar paraksta tiesībām vai Pretendenta pilnvarotā persona, pievienojot pilnvaru vai tās apliecinātu kopiju.

	4.2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība) normatīvajos tiesību aktos noteiktajos gadījumos  ir reģistrēti komercreģistrā vai līdzvērtīgā reģistrā ārvalstīs.
	4.2.1. Par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra tīmekļvietnē https://info.ur.gov.lv/#/data-search vai Valsts ieņēmumu dienesta publiskojamo datu bāzē www.info.ur.gov.lv/
4.2.2. Ārvalstī reģistrētam Pretendentam jāiesniedz attiecīgās valsts kompetentas institūcijas izsniegts dokuments vai tā kopija, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.3. 
Pretendents ir reģistrēts kā pārtikas aprites uzņēmums Pārtikas un veterinārajā dienestā (turpmāk – PVD) vai PVD atzīts pārtikas uzņēmums atbilstoši Ministru kabineta 2010.gada 2.februāra noteikumiem Nr.104 “Pārtikas uzņēmumu atzīšanas un reģistrācijas kārtība”, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	4.3.1. PVD Reģistrācijas numuru norāda Pieteikumā dalībai iepirkumā (Nolikuma 1.pielikums). 

4.3.2. Informāciju par Pretendentu, kas reģistrēts vai atzīts kā pārtikas aprites uzņēmums PVD, komisija pārbaudīs PVD tīmekļa vietnē www.pvd.gov.lv  sadaļā “Reģistri”.

4.3.3. Pretendents ir tiesīgs iesniegt izziņu vai citu dokumentu par attiecīgo faktu, ja pasūtītājam publiskajā PVD datu bāzē pieejamā informācija neatbilst faktiskajai situācijai.

4.3.4. Ārvalstī reģistrētam Pretendentam, jāpievieno attiecīgo faktu apliecinoša dokumenta kopija.

	4.4. Uz Pretendentu nav attiecināmi PIL 42.panta otrās daļas 1., 2., 3., 4., 5., 6., 7., 9., 10., 11., 12., 13. un 14. apakšpunktā noteiktie izslēgšanas gadījumi.
	4.4.1. Komisija Pretendentu izslēgšanas gadījumus pārbauda PIL 42.pantā noteiktajā kārtībā.

4.4.2. Ja Komisija konstatē, ka Pretendents būtu izslēdzams no dalības Iepirkumā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar PIL 42. pantā un/vai 43.pantā paredzētajiem risinājumiem un noteiktajai kārtībai.

4.4.3. Ārvalstīs reģistrētam Pretendentam Pasūtītājs pieprasa iesniegt apliecinošu dokumentu no reģistrācijas valsts.  
4.4.4. Pārbaudot Publisko iepirkumu likuma 42. panta otrajā daļā noteiktos izslēgšanas pamatus, pasūtītājs piemēro Publisko iepirkumu likuma pārejas noteikumu 28.punktu.

	4.5. Starptautisko un Latvijas Republikas nacionālo sankciju likuma 11.1panta pirmajā daļā noteiktais izslēgšanas nosacījums.
	Pārbaude tiks veikta, ievērojot Starptautisko un Latvijas Republikas nacionālo sankciju likuma 11.1 pantā minēto. 

	4.6. 
Pretendents nodrošina, ka uz ēdināšanas pakalpojumu nodrošināšanā iesaistīto personālu neattiecas Bērnu tiesību aizsardzības likuma 72.pantā piektā daļā noteiktie ierobežojumi strādāt izglītības iestādē.
	Pretendenta apliecinājums (iekļauts Nolikuma 1.pielikumā).

	4.7. 
Pretendents atbilst  Ministru kabineta 29.09.2015. noteikumos Nr.545 “Pārtikas apritē nodarbināto personu apmācības kārtība pārtikas higiēnas jomā” noteiktajām prasībām.
	Pretendenta apliecinājums (iekļauts Nolikuma 1.pielikumā).

	4.8. Pretendentam jāpiedalās programmā valsts un Eiropas Savienības atbalsts augļu, dārzeņu un piena piegādei izglītības iestādēm, atbilstoši Ministru kabineta 2017. gada 16. augusta noteikumiem Nr. 485 “Valsts un Eiropas Savienības atbalsta piešķiršanas, administrēšanas un uzraudzības kārtība augļu, dārzeņu un piena piegādei izglītības iestādēm”, nodrošinot produktu izsniegšanu.
	Pretendenta apliecinājums (iekļauts Nolikuma 1.pielikumā).

	KVALIFIKĀCIJAS PRASĪBAS

	4.9. Pretendents ir sniedzis līdzvērtīgu ēdināšanas pakalpojumu/līgumu  iepriekšējo 3 (trīs) gadu (2023., 2024., 2025 un 2026.g.  laikā līdz piedāvājuma iesniegšanas termiņa beigām) laikā nepārtraukti vismaz 1 (vienu) gadu, saskaņā ar 2012.gada 13.marta Ministru kabineta noteikumiem Nr.172, kur ēdināmo skaits nav mazāks par 100 (viens simts) personām dienā.

	4.9.1. Pretendenta pieredze – Nolikuma 4.pielikums.
4.9.2. Pretendents pievieno Pasūtītāja/u izsniegtu  pozitīvu atsauksmi par katru no Apliecinājumā norādītajiem līgumiem/ pakalpojumiem.

Ja pieredze norādīta Dienvidkurzemes novada pašvaldībā,  atsauksmes  nav jāiesniedz, tikai jānorāda informācija Nolikuma 4.pielikumā
Par līdzvērtīgu ēdināšanas pakalpojumu tiks uzskatīts ēdināšanas pakalpojums, kurš sniegts  nepārtraukti vismaz 1(vienu) gadu izglītības, sociālās  aprūpes un sociālās rehabilitācijas vai ārstniecības iestādē, kurā ēdināmo skaits  nav bijis mazāks  par 100 (viens simts) personām dienā.

	4.10. Pretendenta rīcībā ir visi nepieciešamie resursi savlaicīgai un kvalitatīvai līguma izpildei, tajā skaitā:

· Vismaz 2 (divi) profesionāli pavāri, kuri ir ieguvuši pavāra profesionālo kvalifikāciju un kuriem iepriekšējo 3 (trīs) gadu laikā (2023., 2024., 2025.gadā un 2026.gadā līdz piedāvājuma iesniegšanas brīdim) ir nepārtraukti vismaz 1 (viena) gada darba pieredze pavāra amatā izglītības, sociālās aprūpes un sociālās rehabilitācijas vai ārstniecības iestādē, kurā ēdināmo skaits nav bijis mazāks par 100 (viens simts) personām dienā.


	4.10.1. Pretendenta speciālistu pieredzes apraksts atbilstoši Nolikuma 5.pielikumam.
4.10.2. Pretendents pievieno Pasūtītāja/u izsniegtu  pozitīvas atsauksmes vai citus dokumentus, kas pierāda prasību- par katru no Apliecinājumā norādītajiem pasūtījumiem/ līgumiem.
4.10.3. Aprakstam pievieno speciālistu izglītību apliecinošu dokumentu kopijas. 
4.10.4. Ja speciālisti nav Pretendenta vai tā piesaistītā apakšuzņēmēja darbinieki, Pretendents piedāvājumam pievieno piesaistīto speciālistu pašrocīgi parakstītus apliecinājumus par dalību līguma izpildē, ja iepirkuma rezultātā līguma slēgšanas tiesības tiks piešķirtas Pretendentam.
4.10.5. Ja pieredze norādīta Dienvidkurzemes novada pašvaldībā,  atsauksmes  nav jāiesniedz, tikai jānorāda informācija Nolikuma 5.pielikumā

	TEHNISKĀ PIEDĀVĀJUMA PRASĪBAS

	4.11. Pretendents iekļaus ēdienkartēs un izmantos ēdināšanas pakalpojuma nodrošināšanai visā iepirkuma līguma darbības laikā paaugstinātas kvalitātes produktus, kuri: 

100 % apmērā atbilst attiecīgi bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (turpmāk – LPIA) prasībām;

kuru piegāde tiks veikta videi draudzīgi maksimāli mazinot vides piesārņojumu un ceļa infrastruktūras slodzi – ne vairāk kā 250 km ietvaros no pārtikas produktu izcelsmes (audzēšanas/ražošanas) vietas līdz ēdināšanas pakalpojuma sniegšanas vietas adresei: Kapsēdes pamatskola, Kapsēde, Medzes pagasts, Dienvidkurzemes novadā, LV-3461 (vērtēšanai norādītā adrese)
	4.11.1. 
Produktu saraksts, kuri 100 % apmērā atbilst NPKS, BL vai LPIA prasībām un kuru piegāde tiks veikta ne vairāk kā 250 km ietvaros no Latvijā audzētu/ražotu pārtikas produktu audzēšanas/ražošanas vietas līdz ēdināšanas pakalpojuma sniegšanas vietas adresei saskaņā ar Nolikuma 6.pielikuma 1.tabulu.

4.11.2. 
Informāciju par produkta atbilstību NPKS vai BL, vai LPIA prasībām pārbauda publiski pieejamos reģistros saskaņā ar Nolikuma 6.pielikumā noteikto.

4.11.3. Ja pretendenta norādītā informācija nav pārbaudāma publiski pieejamos reģistros Pretendents iesniedz attiecīgās kontroles institūcijas izsniegtā sertifikāta kopiju par konkrētā produkta atbilstību NPKS vai BL, vai LPIA prasībām vai norāda saiti uz interneta vietni, kur Komisija var pārliecināties par piedāvātā produkta atbilstību NPKS vai BL vai LPIA prasībām.

4.11.4. Ja Pretendents piedāvājis produktus, kas atbilst NPKS vai BL, vai LPIA prasībām, bet pats nav paaugstinātas kvalitātes prasībām atbilstošu pārtikas produktu ražotājs/audzētājs, Pretendentam jāiesniedz sadarbību apliecinošs dokuments (spēkā esoša līguma kopiju, kas apliecina pretendenta sadarbību ar šī produkta ražotāju vai audzētāju un/vai piegādātāju vai vienošanos par sadarbību - par līguma slēgšanu ar šī produkta ražotāju vai audzētāju un/vai piegādātāju gadījumā, ja Iepirkuma rezultātā pretendentam tiks piešķirtas līguma slēgšanas tiesības).

4.11.5. Ja piedāvājumā ietverti ārvalstīs ražoti paaugstinātas kvalitātes produkti, kas nav reģistrēti Latvijas reģistros, tad Pretendentam jāiesniedz attiecīgās ārvalstu kompetentās kontroles institūcijas izsniegtu sertifikāta (apliecības, izziņas u.tml.) kopija par konkrētā produkta atbilstību nacionālajai pārtikas kvalitātes shēmai vai bioloģiskajai lauksaimniecībai, vai akreditētas institūcijas izsniegts apliecinājums par produktu kvalitātes rādītājiem, kas atbilst nacionālās pārtikas kvalitātes shēmas vai lauksaimniecības produktu integrētās audzēšanas prasībām.
4.11.6. 
Pretendents pievieno PVD izsniegtu noliktavas vai ražotnes reģistrācijas apliecību (kopija) vai izdruku no PVD mājas lapas par noliktavas atrašanās adresi, kurā tiks komplektēts pasūtījums.

4.11.7. 
Piegādes attālumu (pa sauszemi) no pretendenta norādītās ražošanas/audzēšanas vietas līdz pasūtītāja norādītājai vietai, tiks izmantota interneta vietne http://maps.google.lv

	4.12. Pretendents iekļaus ēdienkartēs un izmantos ēdināšanas pakalpojuma nodrošināšanai visā iepirkuma līguma darbības laikā produktus, kuru piegāde tiks veikta videi draudzīgi maksimāli mazinot vides piesārņojumu un ceļa infrastruktūras slodzi, nodrošinot, ka piegāde vienlaicīgi:

tiks veikta ne vairāk kā 250 km attālumā no Latvijā audzētu/ražotu pārtikas produktu audzēšanas/ražošanas vietas un, ne vairāk kā 250 km attālumā no Latvijā neražotu/neaudzētu pārtikas produktu komplektēšanas/loģistikas centra vietas līdz ēdināšanas pakalpojuma sniegšanas vietas adresei Kapsēdes pamatskola, Kapsēde, Medzes pagasts, Dienvidkurzemes novadā, LV-3461 (vērtēšanai norādītā adrese) 

	4.12.1. Produktu saraksts, kuru piegāde tiks veikta ne vairāk kā 250 km attālumā no Latvijā audzētu/ražotu pārtikas produktu audzēšanas/ražošanas vietas, un ne vairāk kā 250 km attālumā no Latvijā neražotu/neaudzētu pārtikas produktu komplektēšanas/loģistikas centra vietas līdz ēdināšanas pakalpojuma sniegšanas vietas adresei atbilstoši Nolikuma 6.pielikums 2.tabulai.
4.12.2. Lai pārliecinātos par piegādes attālumu (pa sauszemi, izmantojot  autoceļu infrastruktūru) no pretendenta norādītās ražošanas/audzēšanas vietas līdz pasūtītāja norādītājai vietai, tiks izmantota interneta vietne http://maps.google.lv


	4.13. Nomas telpu apskate
	4.13.1. 
Telpu apskate tiek organizēta iepriekš sazinoties un vienojoties par apskates laiku ar:


Zentas Mauriņas Grobiņas vidusskolas direktori Lailu Rogu, e-pasts: grobinasskola@dkn.lv, tel. 29852553 un 
Medzes pagasta PII “Čiekuriņš” vadītāju Agiju Admidiņu, e-pasts: 
ciekurins.pii@dkn.lv, tel. 29401963


	4.14. Tehniskā specifikācija


	4.14.1. Pretendents ir iepazinies ar Tehniskās specifikācijas prasībām (Nolikuma 3.pielikums);

Pretendenta apliecinājums, ka ir iepazinies ar Tehniskās specifikācijas prasībām un nodrošinās prasību izpildi (iekļauts Nolikuma 1.pielikumā).



	FINANŠU PIEDĀVĀJUMA PRASĪBAS

	4.15. Finanšu piedāvājums


	Finanšu piedāvājums atbilstoši Nolikuma 2.pielikumam. Pretendentam finanšu piedāvājumā cena jānorāda euro ar precizitāti 2 (divas) zīmes aiz komata. Finanšu piedāvājumā norāda kopējo cenu, par kādu tiks sniegts pakalpojums atbilstoši tehniskajai specifikācijai, proti, finanšu piedāvājumā jāietver:

· produktu cenas;

· izmaksas, kas saistītas ar produktu sagādi, uzglabāšanu un ēdiena sagatavošanu un pasniegšanu;

· personāla, iekārtu un inventāra nodrošināšanas izmaksas;

· telpu un inventāra (tehnoloģiskā aprīkojuma un iekārtu) noma;

· komunālo pakalpojumu (t.sk. apkures, elektrības, ūdens un kanalizācijas izmaksas atbilstoši patēriņam) maksa; 

· deratizācijas pakalpojumu izmaksas;

· maksu par atkritumu izvešanu;

· citi izdevumi, ja tādi paredzami;

· visi nodokļi, nodevas un maksājumi, kas ir saistoši pretendentam;
· papildus izmaksas, kas nav iekļautas finanšu piedāvājumā, netiks ņemtas vērā, noslēdzot iepirkuma līgumu.

	CITAS PRASĪBAS

	4.16. Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. Pretendentam jāiesniedz dokumenti par katru apvienības dalībnieku. Uz katru apvienības dalībnieku attiecas Nolikuma 4.2.-4.5.punkts, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	4.16.1. Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	4.17. Ja iepirkuma līguma izpildē Pretendents plāno piesaistīt apakšuzņēmēju, apakšuzņēmējs ir apliecinājis gatavību iesaistīties plānotā iepirkuma līguma izpildē.
	4.17.1. Pretendentam pieteikumā (1.pielikums) jānorāda visi apakšuzņēmēji, kuru veicamo pakalpojumu vērtība ir vismaz 10 000 EUR un katram šādam apakšuzņēmējam izpildei nododamās iepirkuma līguma daļas aprakstu. Apakšuzņēmēja sniedzamo pakalpojumu vērtību nosaka, ņemot vērā apakšuzņēmēja un visu attiecīgā Iepirkuma ietvaros tā saistīto uzņēmumu sniedzamo pakalpojumu vērtību.

4.17.2. Apakšuzņēmēju sarakstā norāda arī tās personas, uz kuru iespējām pretendents balstās, ja tas ir nepieciešams Nolikumā izvirzītās kvalifikācijas pierādīšanai vai Iepirkuma līguma izpildei neatkarīgi no veicamo pakalpojumu vērtības.

4.17.3. Apakšuzņēmēja apliecinājums saskaņā ar Iepirkuma nolikuma 6.pielikumu, kas apliecina katra apakšuzņēmēja gatavību veikt pakalpojumus/piegādes iepirkuma līguma ietvaros, kā arī nodot pretendenta rīcībā līguma izpildei nepieciešamos resursus. Dokuments ir attiecīgo personu parakstīts un pievienojams skanētā formā vai parakstīts ar drošu elektronisko parakstu.

	4.18. Pasūtītājs pieņem arī Eiropas vienoto iepirkuma procedūras dokumentu  kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām.
	4.18.1. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR  no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

4.18.2. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.

4.18.3. Eiropas vienotā iepirkuma procedūras dokumenta veidlapu pieejama tīmekļa vietnē: http://espd.eis.gov.lv.


5. Piedāvājuma noformējums un iesniegšanas kārtība
5.1. Piedāvājumam jābūt sagatavotam latviešu valodā. Ja piedāvājumā iekļautā informācija ir citā valodā, Pretendents pievieno tulkojumu latviešu valodā. 

5.2. Piedāvājumam pievienotie dokumenti vai tā atvasinājumi jānoformē saskaņā ar Dokumentu juridiskā spēka likumu un 2018.gada 4.septembra Ministru Kabineta noteikumiem Nr.558 “Dokumentu izstrādāšanas un noformēšanas kārtība”. Gadījumā, ja Pretendenta iesniegtais piedāvājums nebūs sagatavots precīzi atbilstoši augstākminētajiem normatīvajiem aktiem, Komisija izvērtēs neatbilstību būtiskumu un lems par piedāvājuma tālāku izskatīšanu.

5.3. Nav atļauts pieteikties uz nepilnu Iepirkuma apjomu. Piedāvājumi par nepilnu Iepirkuma apjomu netiek vērtēti.

5.4. Piedāvājumi iesniedzami EIS e-konkursu apakšsistēmā (https://www.eis.gov.lv/EKEIS/Supplier/Organizer/16621). Piedāvājumu iesniegšanas termiņš skatāms attiecīgajā paziņojumā.

5.5. Ievērojot PIL 39.panta pirmajā daļā noteikto, piedāvājumi ir iesniedzami tikai elektroniski EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.

5.6. Pretendents ir tiesīgs pirms piedāvājumu iesniegšanas termiņa beigām grozīt, atsaukt iesniegto piedāvājumu. 

5.7. Piedāvājums iesniedzams elektroniski EIS e-konkursu apakšsistēmā, ievērojot sekojošas Pretendenta izvēles iespējas:

5.7.1. Izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā Iepirkuma sadaļā ievietotās formas;

5.7.2. Elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšuplādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

5.7.3. Elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).

5.8. Ja Pretendents piedāvājuma datu aizsardzībai ir izmantojis piedāvājums šifrēšanu, Pretendentam, ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.

5.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.

5.10. Ja piedāvājums vai kāda tā daļa satur komercnoslēpumu, Pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

6. Iepirkuma dokumentācija

6.1. Iepirkuma Nolikumu un tā pielikumus var saņemt pircēja profilā  EIS e-konkursu apakšsistēmas vietnē:        https://www.eis.gov.lv/EKEIS/Supplier/Organizer/16621  šī Konkursa sadaļā. 

6.2. EIS reģistrēta ieinteresētā persona var reģistrēties kā Nolikuma saņēmējs (skaidrojums atrodams vietnē: https://www.eis.gov.lv/EIS/Publications/PublicationView.aspx?PublicationId=883 ).

6.3. Ja ieinteresētais piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz  saskaņā ar Publisko iepirkumu likuma (PIL) 36.panta pirmā, trešā un ceturtā daļā noteikto. Ja jautājums saņemts ārpus Pasūtītājam noteiktā darba laika (pirmdienās, trešdienās un ceturtdienās no plkst. 8.30 līdz 17.00, otrdienās no plkst.8.30 līdz 19.00, piektdienās no plkst.8.00 līdz 14.00), tad tas tiek uzskatīts par saņemtu nākamajā darba dienā. Papildu informāciju Iepirkuma komisija nosūta e-pasta sūtījumā ieinteresētajam pretendentam, kurš pieprasījis informāciju, un vienlaikus ievieto informāciju pircēja profilā EIS e-konkursu apakšsistēmā https://www.eis.gov.lv/EKEIS/Supplier/Organizer/16621 šī Konkursa sadaļā. 

7. Piedāvājumu atvēršana

7.1. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai. Piedāvājumu atvēršanas laiks skatāms attiecīgajā paziņojumā.

7.2. Piedāvājumu atvēršana ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

8. Pretendentu piedāvājuma noformējuma pārbaude, Pretendentu atlase, tehnisko un finanšu piedāvājumu atbilstības pārbaude

8.1. Piedāvājumu noformējuma pārbaudi, Pretendentu atlasi un tehnisko piedāvājumu atbilstības pārbaudi Komisija veic slēgtā sēdē bez Pretendentu un to pārstāvju klātbūtnes.

8.2. Komisija ir tiesīga:

8.2.1. pieprasīt, lai Pretendents iesniedz papildus informāciju vai skaidrojumu par savu piedāvājumu. Saņemot uzaicinājumu sniegt šādu informāciju, Pretendentam tā jāiesniedz 3 (trīs) darba dienu laikā no uzaicinājuma saņemšanas dienas. Komisija var noteikt garāku laiku papildus informācijas vai paskaidrojumu iesniegšanai, ņemot vērā pieprasītās informācijas raksturu un apjomu; 

8.2.2. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. 

8.3. Piedāvājumu noformējuma pārbaudei, Pretendentu atlasei, tehnisko piedāvājumu atbilstības pārbaudei un piedāvājumu vērtēšanai Komisija var pieaicināt ekspertu, kas dod rakstisku vērtējumu. Vērtējumu pievieno komisijas sēdes protokolam. Komisijai ir tiesības ņemt vērā eksperta viedokli, vai neņemt, ja tai ir pamatoti argumenti.

8.4. Iepirkuma komisija atbilstoši Ministru Kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 16.punkta regulējumam ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, saskaņā ar nolikumā noteikto piedāvājumu izvēles kritēriju.

8.5. Lai konstatētu, kuram Pretendentam ir piešķiramas iepirkuma līguma slēgšanas tiesības, Komisija pārbauda vai iesniegtajās piedāvājumos nav aritmētiskās kļūdas.

8.6. Katrā vērtēšanas posmā vērtē tikai to Pretendentu piedāvājumus, kuri nav noraidīti iepriekšējā vērtēšanas posmā.

8.7. Piedāvājumu noformējuma pārbaudes laikā Komisija izvērtē, vai piedāvājums sagatavots un noformēts atbilstoši Nolikumā (5.punkts) norādītajām noformējuma prasībām un pieņem attiecīgu lēmumu. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un ir tiesīga lemt par tālāku piedāvājuma vērtēšanu.

8.8. Pretendentu atlases laikā Komisija pēc Pretendentu iesniegtajiem atlases dokumentiem (Nolikuma 4. punkts) pārbauda Pretendentu atbilstību Nolikumā izvirzītajām prasībām (Nolikuma 4.punkts) un pieņem attiecīgu lēmumu. Ja Pretendents neatbilst kādai no Nolikuma 4.punktā izvirzītajām prasībām, tā piedāvājums tiek noraidīts.

8.9.  Ja juridiska persona ir veikusi reorganizāciju un jaunizveidotā sabiedrība ir tās saistību un tiesību pārņēmēja, pieredze kvalitatīvā un savlaicīgā pakalpojumu sniegšanā Nolikumā noteiktajā kārtībā tiek atzīta arī par laiku pirms reorganizācijas veikšanas. Šajā gadījumā Pretendents papildus Nolikuma 4.punktā norādītajiem dokumentiem iesniedz Uzņēmumu reģistra lēmuma kopiju, kas apliecina reorganizācijas pabeigšanu.    

8.10.  Pretendenta tehnisko spēju atbilstības pārbaudes laikā Komisija izvērtē Pretendenta tehniskā piedāvājuma atbilstību Nolikumā noteiktajām prasībām un pieņem attiecīgu lēmumu.

8.11.  Finanšu piedāvājumu vērtēšanas laikā Komisijas locekļi vērtē piedāvāto cenu euro, neieskaitot pievienotās vērtības nodokli.

8.12. Finanšu piedāvājuma vērtēšanas laikā Komisija pārbauda, vai finanšu piedāvājumā nav aritmētisku kļūdu. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto finanšu piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. 

8.13. Komisijas sekretārs, ņemot vērā aritmētisko kļūdu labojumus, sagatavo finanšu piedāvājumu apkopojuma tabulu, sarindojot piedāvājumus no piedāvājuma ar zemāko cenu līdz piedāvājumam ar augstāko cenu.

8.14. Komisija pieņem lēmumu, ņemot vērā finanšu piedāvājumu apkopojuma tabulu.

9. Piedāvājuma izvēles kritērijs

9.1. Piedāvājuma izvēlēs kritērijs ir saimnieciski visizdevīgākais piedāvājums. Saimnieciski visizdevīgāko piedāvājumu nosaka saskaņā ar kritērijiem un punktu piešķiršanas metodiku: no piedāvājumiem, kas atbilst nolikumā noteiktajām prasībām, Komisija izvēlas saimnieciski visizdevīgāko piedāvājumu saskaņā ar  noteiktajiem kritērijiem.

9.2. Saimnieciski visizdevīgākā piedāvājuma izvēles kritēriji un to skaitliskās vērtības:
	Kritērijs
	Iegūstamo punktu aprēķins
	Maksimālais punktu skaits

	K1
	Cena – par visām (provizoriski plānotajām) ēdienreizēm viena gada laikā EUR (bez PVN)


	K1 piedāvātā vērtējamā cena
K1 = K1zem /K1pied x 75, kur

K1 – kritērijā iegūtais punktu skaits
K1 zem – viszemākā piedāvātā vērtējamā cena

K1 pied – vērtējamā piedāvātā cena

75 – maksimālais punktu skaits kritērijā K1


	75

	K2
	Produkti, kuru piegādes tiks veiktas, ievērojot Zemkopības ministrijas izstrādāto vietējo augļu, ogu un dārzeņu sezonalitātes kalendāru (https://www.iub.gov.lv/lv/partikas-piegazu-un-edinasanas-pakalpojumu-iepirkumi) un ēdināšanas pakalpojumā izmantoto produktu piegāde tiks veikta ne vairāk kā 250 km attālumā no ražošanas/audzēšanas vietas līdz Pretendenta norādītās ēdiena gatavošanas vietas adresei.

Pretendents iegūst punktus vērtēšanas kritērijā K2 Videi draudzīga piegāde (maksimāli mazinot vides piesārņojumu un ceļa infrastruktūras slodzi). 

	Punktus piešķir par katru ēdināšanas pakalpojumā izmantoto  produktu, kura piegāde tiks veikta ne vairāk kā 250 km attālumā no ražošanas/audzēšanas vietas līdz Pretendenta norādītās ēdiena gatavošanas vietas adresei, un – kuriem tiks ievērota sezonalitāte.

Obligāti aizpildāmie produkti Nolikuma 6.pielikuma 2.tabulas ailītēs 1.-4. 

Pretendents tabulu papildināt nevar.

Aprēķinam tiek ņemts vidējais piedāvāto produktu piegādes attālums. 

Ja viens produkts tiek piegādāts no vairākām vietām, aprēķinam ņem vērā vidējo attālumu.

K2 = K2min /K2vērt  x 25, kur

K2 – kritērijā iegūtais punktu skaits ar precizitāti līdz 2 (diviem) cipariem aiz komata
K2vērt  – vidējais pretendenta piedāvājumā norādītais attālums (km) no audzēšanas/ražošanas vietas līdz pretendenta reģistrētai  ēdiena gatavošanas  vietai

K2min  – vidējais mazākais  piedāvājumos norādītais attālums (km) no audzēšanas/ražošanas vietas līdz pretendenta reģistrētai  ēdiena gatavošanas  vietai

25 – maksimālais punktu skaits kritērijā K2
	25

	Maksimālais punktu skaits 
	100


9.3.
Kopvērtējums katram piedāvājumam tiks noteikts kopējā vērtēšanas tabulā, saskaitot katra piedāvājuma iegūtos punktus visos kritērijos (K1+K2). Maksimāli iespējamais punktu skaits – 100 (viens simts). Veicot aprēķinus, skaitļi tiks noapaļoti līdz simtdaļām.

9.4.
Par saimnieciski visizdevīgāko piedāvājumu iepirkuma komisija atzīst piedāvājumu, kurš, pamatojoties uz augstāk minētajiem kritērijiem ir ieguvis vislielāko punktu skaitu un atbilst visām nolikumā izvirzītajām prasībām

9.5.
Ja Pasūtītājs, pirms pieņem lēmumu par iepirkuma līguma slēgšanu, konstatē, ka piedāvājumu novērtējums atbilstoši izraudzītajam piedāvājumu izvēles kritērijam ir vienāds, līguma slēgšanas tiesības tiks piešķirtas pretendentam, kuram kritērijā K2 Videi draudzīga piegāde no (maksimāli mazinot vides piesārņojumu un ceļa infrastruktūras slodzi) ir piešķirts augstākais punktu skaits.

9.6.
Ja arī pēc 9.5.punktā noteiktā kritērija izvērtēšanas piedāvājumu novērtējums ir vienāds, tad iepirkuma komisija rīkos atklātu izlozi, ievērojot šādu izlozes kārtību:

9.6.1.
uz izlozi tiek uzaicināti Pretendenti, kuri ieguvuši vienādu novērtējumu;

9.6.2.
izlozi uzsāk tās Pretendents, kurš pirmais iesniedzis piedāvājumu;

9.6.3.
ja Pretendents neierodas uz izlozi, tā norit bez Pretendenta klātbūtnes (viņa vietā darbības veic Komisija);

9.6.4.
atklātā izlozē piedalās komisijas locekļi un citi interesenti;

9.6.5.
izlozes gaita tiek protokolēta;

9.6.6.
iepirkuma līguma slēgšanas tiesības tiek piešķirtas Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
10. Nepamatoti lētu piedāvājumu pārbaude

10.1. Ja Komisija uzskata, ka konkrētais Pretendenta piedāvājums ir nepamatoti lēts, Komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem, saskaņā ar Publisko iepirkumu likuma (PIL) 53. pantu.

10.2. Komisija pēc Pretendenta rakstiska pamatojuma saņemšanas pieņem lēmumu par Pretendenta turpmāko dalību Iepirkumā.

11. Lēmuma par līguma slēgšanas tiesību piešķiršanu pieņemšana

11.1. Komisija iepirkuma līguma izpildes tiesības piešķir Pretendentam ar saimnieciski izdevīgāko piedāvājumu atbilstoši Nolikums 9.punktā noteiktajam piedāvājuma izvēles kritērijam.

11.2. Komisija pieņem lēmumu piešķirt Līguma slēgšanas tiesības Pretendentam, kuram ir Nolikumā izvirzītām prasībām atbilstoša kvalifikācija, kura piedāvājums atbilst Nolikumā noteiktajām prasībām, vai lemt par Iepirkuma izbeigšanu bez iepirkuma līguma noslēgšanas, ja tam ir objektīvs pamatojums. 

11.3. Ja attiecīgajam Iepirkumam visi iesniegtie piedāvājumi ir atzīti par neatbilstošiem Nolikuma prasībām, kā arī piedāvājuma līgumcena pārsniegs Pasūtītāja budžeta iespējas, Komisijai ir tiesības lemt par Iepirkuma izbeigšanu bez iepirkuma līguma noslēgšanas. 

11.4. Ja izraudzītais Pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu norādītajā termiņā neierodas slēgt līgumu, Komisijai ir tiesības pieņemt pamatotu lēmumu piešķirt Līguma slēgšanas tiesības Pretendentam, kas atbilst visām Nolikumā izvirzītajām prasībām un kura piedāvājums ir nākamais, ievērojot Piedāvājuma izvēles kritērijus. 

11.5. Komisija nosūta paziņojumu par Iepirkumā pieņemto lēmumu atbilstoši PIL noteikumiem. Paziņojums par Iepirkuma rezultātiem Pretendentiem tiek nosūtīts elektroniski, izmantojot drošu elektronisko parakstu, uz Pretendenta pieteikumā (Nolikuma 1.pielikums) norādīto elektronisko pasta adresi vai eAdresi.

12. Iepirkuma līgums 

12.1. Iepirkuma līgums (Nolikuma 8.pielikums) nosaka visas tiesiskās attiecības starp Pasūtītāju un Izpildītāju veicēju.

12.2. Pasūtītājs patur tiesības neslēgt iepirkuma līgumu, ja ir nepietiekams finansējums projekta darbības īstenošanai.

12.3. Iepirkuma līgumu slēdz ne agrāk kā PIL 60.panta 7.daļā noteiktajos termiņos.

12.4. Pretendenta piedāvājumā norādītās cenas ir līgumcenas. Līgumcenā ir ietvertas visas izmaksas, kas nepieciešamas projekta īstenošanai.

12.5. Pamatojoties uz PIL 60. panta (10) daļu iepirkuma līguma teksts ne vēlāk kā 10 darba dienu laikā pēc dienas, kad līgums stājas spēkā, tiks publicēts Pircēja profilā, kas ir internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (EIS).

12.6. Noslēgtie iepirkuma līgumi, kā arī visi tā pielikumi, grozījumi un papildinājumi ir brīvās pieejamības informācija saskaņā ar PIL.

12.7. Ja Pretendentam ir iebildumi par Nolikumam pievienotā iepirkuma līguma projekta nosacījumiem, tie jāizsaka līdz piedāvājumu iesniegšanas termiņa beigām. Pēc piedāvājumu atvēršanas iebildumi par projektu nosacījumiem netiek ņemti vērā.

12.8. Ja Pretendents ar kuru Pasūtītājs pieņēmis lēmumu slēgt iepirkuma līgumu ir personu apvienība, Pretendents 10 (desmit) dienu laikā no brīža, kad Iepirkuma rezultāts normatīvajos aktos noteiktajā kārtībā kļuvis neapstrīdams, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

13. Iepirkuma komisijas tiesības un pienākumi

13.1. Komisija savas kompetences ietvaros pieņem lēmumus, kā arī veic citas darbības, kas izriet no Nolikuma un spēkā esošiem normatīvajiem aktiem.

13.2. Komisijas sēdes tiek protokolētas, ievērojot normatīvo aktu prasības. 

13.3. Komisija ir lemttiesīga, ja sēdē piedalās vismaz divas trešdaļas no Komisijas locekļiem un lēmumus pieņem ar vienkāršu balsu vairākumu. Komisijas locekļi ir tiesīgi balsot tikai “par” vai “pret”. Ja balsu skaits sadalās vienādi, izšķirošā ir Komisijas priekšsēdētāja balss.

13.4. Komisijai ir tiesības:

13.4.1. pieprasīt papildus informāciju no Pretendentiem par piedāvājumu, kā arī lai Pretendents izskaidro informāciju, ko tas sniedzis;

13.4.2. pieaicināt Komisijas darbā speciālistus vai ekspertus ar padomdevēja tiesībām, ievērojot normatīvo aktu prasības;

13.4.3. pieņemt motivētu lēmumu slēgt iepirkuma līgumu vai izbeigt Iepirkumu, neizvēloties nevienu piedāvājumu;

13.4.4. rīkoties saskaņā ar šajā Nolikumā minēto un spēkā esošajiem Latvijas Republikas normatīvajiem aktiem.

13.4.5. izslēgt Pretendentu no turpmākās dalības Iepirkumā vai neizskatīt Pretendenta piedāvājumu, ja Pretendents neatbilst kādām Nolikuma prasībām vai Pretendents ir sniedzis Pasūtītājam nepatiesas ziņas vai tās vispār nav sniedzis;

13.4.6. pārbaudīt Pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos (gadījumos, kad Komisija vai Pasūtītājs ir ieguvis informāciju šādā veidā, attiecīgais Pretendents ir tiesīgs iesniegt izziņu vai citu dokumentu par attiecīgo faktu, ja Komisijas vai Pasūtītāja iegūtā informācija neatbilst faktiskajai situācijai);

13.4.7. pārbaudīt Pretendenta iesniegtajā piedāvājumā norādītos datus, sazinoties ar Pretendenta uzrādīto kontaktpersonu;

13.4.8. pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;

13.4.9. pieņemt lēmumu pārtraukt Iepirkumu saskaņā ar PIL 37. panta trešo daļu;

13.4.10. pārbaudīt un labot aritmētiskās kļūdas piedāvājumos;

13.4.11. citas Nolikumā minētās tiesības.

13.5. Komisijas pienākumi:

13.5.1. izskatīt un vērtēt Pretendentu piedāvājumus, ievērojot Nolikuma prasības;

13.5.2. nodrošināt vienlīdzīgu un taisnīgu attieksmi pret visiem Pretendentiem;

13.5.3. ne vēlāk kā 3 (trīs) darba dienu laikā no lēmuma pieņemšanas dienas rakstveidā informēt Pretendentus par pieņemto lēmumu slēgt iepirkuma līgumu vai izbeigt Iepirkumu, neizvēloties nevienu piedāvājumu, nosūtot attiecīgu paziņojumu IUB; 

13.5.4. veikt citus Nolikumā minētos pienākumus.

14. Pretendenta tiesības un pienākumi

14.1. Pretendenta tiesības: 
14.1.1. atsaukt savu piedāvājumu līdz piedāvājuma iesniegšanas termiņa beigām, rakstiski informējot par to Komisiju;

14.1.2. pieprasīt izskaidrot lēmumu par tā piedāvājuma noraidīšanu;

14.1.3. citas Nolikumā minētās tiesības.

14.2. Pretendenta pienākumi: 
14.2.1. pārliecināties, ka visi Nolikumā norādītie dokumenti, pieprasītie skaidrojumi, grozījumi vai papildinājumi pilnībā iesniegti Pasūtītājam;

14.2.2. uzņemties atbildību par visu piedāvājumā norādīto ziņu patiesumu (gadījumā, ja Komisija, pārbaudot šīs ziņas, noskaidro, ka tās neatbilst patiesībai, attiecīgais Pretendents tiek izslēgts no turpmākās dalības Iepirkumā);

14.2.3. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no Iepirkuma rezultātiem;

14.2.4. saņemot uzaicinājumu slēgt iepirkuma līgumu, Pasūtītāja uzaicinājumā norādītajā termiņā noslēdz iepirkuma līgumu;

14.2.5. pieprasīt rakstveidā no Komisijas papildu informāciju par Nolikumu;

14.2.6. saņemot Komisijas pieprasījumu sniegt informāciju Nolikumā paredzētajos gadījumos, norādīto informāciju sniegt 3 (trīs) darbdienu laikā no Komisijas pieprasījuma parakstīšanas dienas;

14.2.7. citi Nolikumā minētie pienākumi.

15. Personas datu aizsardzības jautājumi

15.1. Šīs sadaļas noteikumi nosaka fizisko personu datu apstrādes kārtību gadījumos, kad uz Iepirkumu ir attiecināma Eiropas Parlamenta un Padomes 2016.gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – GDPR).

15.2. Personas datu apstrādes pamatojums – Iepirkuma īstenošana, iepirkuma līguma noslēgšana un izpilde, GDPR 6.panta pirmās daļas b) un c) apakšpunkts. Iepirkumā iesniegtajos dokumentos norādīto fizisko personu dati tiks apstrādāti, lai nodrošinātu iepirkuma norisi, Pretendentu piedāvājumu izvērtēšanu, iepirkuma līguma noslēgšanu un izpildi,  atbilstoši publisko iepirkumu jomu reglamentējošajiem un citiem normatīvajiem aktiem.

15.3. Pretendents nodrošina, ka visu savā piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan iepirkumā, gan līguma izpildē, ja ar Pretendentu tiks noslēgts iepirkuma līgums, ir nodrošināts personas datu apstrādes tiesiskais pamats normatīvajos aktos noteiktajā kārtībā un nodrošina to informēšanu par paredzēto personas datu apstrādi.

15.4. Personas datu apstrādes pārzinis: Dienvidkurzemes novada pašvaldība, kontaktinformācija: Lielā iela 54, Grobiņa, Dienvidkurzemes novads, LV-3430, elektroniskais pasts: pasts@dkn.lv, tālrunis 63490458; 29447641. 
16. Pielikumi:
	1.pielikums
	Pieteikums dalībai iepirkumā;

	2.pielikums
	Finanšu piedāvājums;

	3.pielikums
	Tehniskā specifikācija;

	4.pielikums
	Informācija par iepriekšējo pieredzi;

	5.pielikums
	Informācija par speciālistu pieredzi;

	6.pielikums
	Produktu saraksts;

	7.pielikums
	Apakšuzņēmēja apliecinājums;

	8.pielikums
	Līguma projekts.


� Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

